Νίκος Αργυρούλης

Ο Νίκος Αργυρούλης (γεννημένος στις 7 Οκτωβρίου 1952 Γενέθλια για Αργυρούλη, στον Τύρναβο) είναι Έλληνας βετεράνος ποδοσφαιριστής και νυν προπονητής ποδοσφαίρου, που αγωνίζονταν ως κεντρικός αμυντικός κι έχει συνδέσει το όνομά του και την καριέρα του κυρίως με την Α.Ε.Λ. της δεκαετίας του 70. Ο «Τσίτσο» όπως ήταν το παρατσούκλι του, από τους Τσίτσο και Φράγκο, τους δυο Ιταλούς ηθοποιούς της εποχής εκείνης, «Ακόμα με φωνάζουν «Τσίτσο»»  υπήρξε στυλοβάτης της άμυνας της ΑΕΛ και ιδιαίτερα αγαπητός στις τάξεις των φιλάθλων της ομάδας.

 Ποδοσφαιρική καριέρα 
Ο Αργυρούλης μέχρι την ηλικία των 16 ετών έπαιζε ποδόσφαιρο με φίλους στις αυλές του σχολείου της γενέτειράς του, όταν κλήθηκε να υπογράψει συμβόλαιο με την τοπική Α.Ε. Τυρνάβου Παράλληλα, αγωνίζονταν και στη μικτή της ΕΠΣΛ. Αμέσως διακρίθηκε για την ταχύτητα και την μαχητικότητά του αγωνιζόμενος ως «δεκάρι». 

Το καλοκαίρι του 1970 η διοίκηση της Α.Ε.Λ., στα πλαίσια της επένδυσής της στα ντόπια ταλέντα, τον έφερε στο Αλκαζάρ. Πραγματοποίησε το ντεμπούτου του στις 25 Σεπτεμβρίου 1970, στον αγώνα Κυπέλλου κόντρα στον Απόλλων Λάρισας.

Στους «βυσσινί» αγωνίστηκε συνολικά για 12 χρόνια, κατακτώντας δυο φορές την άνοδο από την Β’ στην ‘Α Εθνική (1972/73 και (1977/78). Ειδικότερα, αγωνίστηκε σε 263 αγώνες όλων των διοργανώσεων πετυχαίνοντας και 8 γκολ (σε 131 αγώνες με 4 γκολ στην Α΄ Εθνική και 105 αγώνες και 1 γκολ στη Β΄ Εθνική), σε 25 αγώνες κυπέλλου Ελλάδας πετυχαίνοντας και 2 γκολ και σε 2 αγώνες στο Βαλκανικό κύπελλο).

Το καλοκαίρι του 1976, ο «Τσίτσο» έγινε ο πρώτος παίκτης που έφυγε από τη Λάρισα για το εξωτερικό και πιο συγκεκριμένα για το Μόντρεαλ του Καναδά, όπου αγωνίστηκε με συμβόλαιο διάρκειας 3 ½ μηνών, μαζί με τους Σταθόπουλο και Βεντούρη, τον Δημήτρη Μύλλερ, και τους Παναγιωτίδη και Χριστοδούλου.Ο Τσίτσο, ο Διάκος και η... ΑΕΛ Επέστρεψε στην ΑΕΛ και καθιερώθηκε πλέον στη θέση του κεντρικού αμυντικού από τον τότε προπονητή της ομάδας, τον Παύλο Γρηγοριάδη.

Τη σεζόν 1977-78 είχε 38 συμμετοχές στο πρωτάθλημα της Β΄ Εθνικής. Ρόστερ ΑΕΛ 1977-78 

Τη σεζόν 1978-79 είχε 31 συμμετοχές στο πρωτάθλημα της Α΄ Εθνικής. Η ανάγνωση του θριάμβου… 

Τη σεζόν 1979-80 είχε 26 συμμετοχές (κι 1 γκολ) στο πρωτάθλημα της Α΄ Εθνικής και 1 συμμετοχή στο κύπελλο. Ρόστερ ΑΕΛ 1979-80

Τη σεζόν 1980-81 είχε 32 συμμετοχές (και 2 γκολ) στο πρωτάθλημα της Α΄ Εθνικής και 1 συμμετοχή στο κύπελλο. Ρόστερ ΑΕΛ 1980-81

Τη σεζόν 1981-82  με προπονητή τον Αντώνη Γεωργιάδη είχε 33 συμμετοχές στο πρωτάθλημα της Α΄ Εθνικής πετυχαίνοντας και 1 γκολ, 2 συμμετοχές στο Βαλκανικό κύπελλο 1981-82 19ο Βαλκανικό Κύπελλο και 9 συμμετοχές στο κύπελλο συμμετέχοντας στην εξαιρετική πορεία της ομάδας να φθάσει μέχρι στον τελικό. Συμμετείχε στην βασική 11άδα της ΑΕΛ σε όλο τον τελικό προσφέροντας και αυτός στην εκπληκτική εμφάνιση της ομάδας εκείνη τη βραδιά της 19ης Ιουνίου 1982, στη Νέα Φιλαδέλφεια, παρά την ήττα από τον Παναθηναϊκό με 1-0. Ρόστερ ΑΕΛ 1981-821981-82 Τελικός κυπέλλου

Το καλοκαίρι του 1982 συμπλήρωσε 12ετία στην ΑΕΛ και ο τότε προπονητής του Ολυμπιακού, Αλκέτας Παναγούλιας, έπεισε τον Σταύρο Νταϊφά να πάρει στην ομάδα τον Αργυρούλη, ο οποίος έγινε έτσι ο πρώτος ποδοσφαιριστής που άφησε την ΑΕΛ για τους «ερυθρόλευκους».

Στον Πειραιά, αγωνίστηκε μόλις ένα χρόνο, καθώς το καλοκαίρι του 1983 έφυγε για τον Άρη Θεσσαλονίκης  Οι κοινοί παίκτες ΑΕΛ και Άρη όπου και αγωνίστηκε τη σεζόν 1983-84. Με τους «κίτρινους» είχε συνολικά μόλις 12 συμμετοχές και 1 τέρματα (10 για το Πρωτάθλημα Greece 1983-84 και 1 τέρμα καθώς και 2 συμμετοχές, για το Κύπελλο). Πραγματοποίησε το ντεμπούτο του με τον Άρη, στις 11 Σεπτεμβρίου 1983 στον αγώνα πρωταθλήματος Άρης - Πανσερραϊκό 4-0. 1983: Άρης - "αστροπελέκι", έκαψε τις Σέρρες με 4-0! ενώ σημείωσε το μοναδικό του τέρμα με την κίτρινη φανέλα στις 18 Δεκεμβρίου 1983, όταν άνοιξε το σκορ στο 7ο λεπτό του αγώνα Άρης - Δόξα Δράμας 3-1. Άρης - Δόξα Δράμας 3-1 18/12/1983

Το καλοκαίρι του 1984 έμεινε ελεύθερος από τον Άρη και  υπέγραψε διετές συμβόλαιο συνεργασίας με τα Τρίκαλα, αγωνιζόμενος τις σεζόν 1984/85 και 1985/86 στη Β’ Εθνική.

Τη σεζόν 1986-1987 αγωνίστηκε στον  Φωκικό και τη Δ' Εθνική. Μάλιστα, τη συγκεκριμένη χρονιά άρχισε την προπονητική του καριέρα, καθώς είχε διπλό ρόλο στην ομάδα (παίκτης-προπονητής). Η ιστορία του Φωκικού

Στη συνέχεια ακολούθησε μία λαμπρή καριέρα ως τεχνικός σε επαγγελματικές ομάδες αλλά και σε ερασιτεχνικά σωματεία, καθώς και σε ακαδημίες ποδοσφαίρου. 

Αναλυτικότερα, διετέλεσε προπονητής σε Πανηλειακό, Τύρναβο (1996-1997), ΑΕΛ (1998/99 και 2000/01) Από τον Πέτροβιτς μέχρι το Βοσνιάδη, ΠΑΣ Πρέβεζας (1998), Ιάλυσο Ρόδου (1998-2000)Flashback: Ο Νίκος Αργυρούλης τη δεκαετία του 1990,  Φωστήρα (από 19/11/2002 ως τις 14/1/2003) Η ΙΣΤΟΡΙΑ ΤΟΥ ΦΩΣΤΗΡΑ (16) 2001-03, Κιλκισιακό (2002), Απόλλωνα Σμύρνης (2003), Πανσερραϊκό, Πατραϊκό, Παναχαϊκή (2004), Πιερικό (2005/06), Αναγέννηση Καρδίτσας (2006/07), Τρίκαλα (2006/07 και 2012) Ο Νίκος Αργυρούλης στον πάγκο του ΑΟΤ!, Αναγέννηση Άρτας (2007/08), Πυργετό (2013) Ανέλαβε τον Πυργετό  ο Αργυρούλης, ΑΕΛ (ομάδα Νέων) (2021)Αναλαμβάνει πόστο στην ΠΑΕ ΑΕΛ και Τύρναβο 2005 (2022).Ο Ν. Αργυρούλης νέος τεχνικός της ομάδας του Τυρνάβου «Τύρναβος 2005»

Προσωπική ζωή
Ο Νίκος Αργυρούλης ζει πλέον μόνιμα στη Λάρισα ενώ διετέλεσε και team manager της Α.Ε.Λ. Παρελθόν Αργυρούλης και Μάρκου! (pic)

 Παραπομπές 

 Πηγές 
Νίκος Αργυρούλης (Τσίτσος) ΑΕΛ 1970-82
Προφίλ του Νίκου Αργυρούλη στο transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Αθλητικής Ένωσης Τυρνάβου
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Α.Σ. Φωκικού Άμφισσας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Α.Ε. Λάρισας